b'\n_START_ARTICLE_\nForenzi\xc4\x8dna lingvistika\n_START_SECTION_\nZgodovina\n_START_PARAGRAPH_\nIzraz \xc2\xbbforenzi\xc4\x8dna lingvistika\xc2\xab\xc2\xa0je prvi\xc4\x8d uporabil profesor lingvistike Jan Svartvik v delu The Evans Statement: A Case for Forensic Linguistics, objavljenem leta 1968. V njem je analiziral domnevne izjave Timothyja Evansa o smrti njegove \xc5\xbeene in h\xc4\x8derke ter posledi\xc4\x8dno ugotovil, da so obremenilni deli izjave gramati\xc4\x8dno druga\xc4\x8dni od preostanka besedila. Evans je bil leta 1950 po krivem usmr\xc4\x8den, njegova smrt pa je dala Veliki Britaniji povod za ukinitev smrtne kazni._NEWLINE_Forenzi\xc4\x8dna lingvistika se ne uporablja samo za odkrivanje krivde, ampak tudi za za\xc5\xa1\xc4\x8dito nedol\xc5\xbenih. Let 1963 je bil v ZDA Ernesto Miranda obto\xc5\xbeen ropa. Izkazalo se je, da Miranda o pravicah molka in zagovora ni bil obve\xc5\xa1\xc4\x8den, kar je spro\xc5\xbeilo nastanek t. i. Mirande._NEWLINE_Od leta 2000 naprej se je forenzi\xc4\x8dna lingvistika kot posledica razvoja znanstvene metodologije in pove\xc4\x8danja \xc5\xa1tevila lingvistov za\xc4\x8dela uveljavljati tako na znanstvenem podro\xc4\x8dju kot v o\xc4\x8deh javnosti. Razvoj vede je \xc5\xa1e dodatno pospe\xc5\xa1ila ustanovitev organizacij International Association of Forensic Linguists in International Association for Forensic Phonetics and Acoustics, ter nastanek publikacije Forensic Linguistics (sedaj The International Journal of Speech, Language and the Law), ki je za\xc4\x8dela izhajati leta 1994.\n_START_SECTION_\nPodro\xc4\x8dja\n_START_PARAGRAPH_\nRazpon tem znotraj forenzi\xc4\x8dne lingvistike je razli\xc4\x8den, vendar se raziskave pojavljajo v naslednjih podro\xc4\x8djih:\n_START_SECTION_\nJezik pravnih besedil\n_START_PARAGRAPH_\n\xc5\xa0tudija jezika v pravnih besedilih vsebuje velik razpon forenzi\xc4\x8dnih besedil. To vklju\xc4\x8duje \xc5\xa1tudijo tipov besedil ter analizo sestave. Katerokoli besedilo ali govorjeni jezik, ki se pojavlja v pravnem ali kazenskem kontekstu, je lahko potencialno forenzi\xc4\x8dno besedilo. Taka besedila so lahko parlametnarni zakoni, oporoke, statuti, itd.\n_START_SECTION_\nJezik v pravnih postopkih\n_START_PARAGRAPH_\nPoleg drugih stvari, to podro\xc4\x8dje preu\xc4\x8duje jezik, ki je uporabljen pri kri\xc5\xbenem izpra\xc5\xa1evanju na sodi\xc5\xa1\xc4\x8du, predstavljanje dokazov, policijska opozorila, policijska pri\xc4\x8danja na sodi\xc5\xa1\xc4\x8dih, tehnike intervjujev, izpra\xc5\xa1evalski proces na sodi\xc5\xa1\xc4\x8dih in ostala podro\xc4\x8dja kot so policijsko izpra\xc5\xa1evanje.\n_START_SECTION_\nKlic v sili\n_START_PARAGRAPH_\nPri klicih v sili je zelo pomembna sposobnost prejemnika sporo\xc4\x8dila, da izlu\xc5\xa1\xc4\x8di informacije ter, da v prav\xc5\xa1njem \xc4\x8dasu ponudi pravi odgovor. Za analizo so pomembni \xc5\xa1e intonacija ter vi\xc5\xa1ina glasu.\n_START_SECTION_\nZahteva po odkupnini in druga grozilne komunikacije\n_START_PARAGRAPH_\nGro\xc5\xbenja je nasprotno od obljube in je pomemben element pri zahtevah po odkupnini. Zahteve po odkupnini se podrobno pregleda, da se ugotovi, ali so pristne ali la\xc5\xbene.\xc2\xa0\n_START_SECTION_\nPoslovilna pisma ali pisma samomorilcev\n_START_PARAGRAPH_\nPoslovilno pismo je po navadi kratko in jedrnato. Pristno samomorilsko pismo je tematsko, namenjeno naslovniku ali naslovnici in je relevanten pri odnosu med njima. Poleg tega imajo \xc5\xa1e stavke, ki namigujejo, da si bo oseba vzela \xc5\xbeivljenje ali pa razkrije metodo samomora. Vsebina pisma je lahko napisana z namenom, da pri naslovniku vzbudi ob\xc4\x8dutke krivde ali trpljenja. Dol\xc5\xbeina poslovilnega pisma je po navadi kratka, po navadi niso dalj\xc5\xa1a od 300 besed.\n_START_SECTION_\nAnaliza izsiljevalnega pisma\n_START_PARAGRAPH_\nRoger Shuy za mnoge velja kot pionir forenzi\xc4\x8dne lingvistike. Na za\xc4\x8detku njegove kariere je do njega pristopila policija iz Illinoisa in prosila za njegovo pomo\xc4\x8d pri znanem primeru ugrabitev. V pismu je takoj izpostavil dva stavka: \xc2\xbbNo kops! Come alone!!\xc2\xab\xc2\xa0in \xc2\xbbPut it in the green trash kan on the devil strip at the corner 18th and Carlson\xc2\xab._NEWLINE_Shuy je po analizi policiste vpra\xc5\xa1al, \xc4\x8de je kateri izmed osumljencev izobra\xc5\xbeen mo\xc5\xa1ki iz mesta Akron v Ohiu \xc4\x8demur so priterdili. Shuy je razlo\xc5\xbeil, da je bil napa\xc4\x8den zapis nekaterih besed (k namesto c v \xc2\xbbcan\xc2\xab\xc2\xa0in \xc2\xbbcops\xc2\xab) po vsej verjetnosti nameren, saj je osumljenec \xc5\xbeelel delovati nepismen. Napa\xc4\x8den zapis se v besedilu ni pojavljal konsistentno, prav tako pa je Shuy izpostavil, da je travnata povr\xc5\xa1ina med plo\xc4\x8dnikom in ulico (v angle\xc5\xa1\xc4\x8dini \xc2\xbbtree belt\xc2\xab, \xc2\xbbtree lawn\xc2\xab\xc2\xa0ali \xc2\xbbsidewalk buffer\xc2\xab) znana kot \xc2\xbbdevil strip\xc2\xab\xc2\xa0le v Akronu, Ohio.\n_START_SECTION_\nUmor Jenny Nicholl\n_START_PARAGRAPH_\nDavid Hodgson, star 47 let, se je videval z devetnajstletno prodajalko Jenny Nicholl \xc5\xbee od njenega 14 leta. 30. junija leta 2005 se je Nicholl odpravila prespat k prijateljici. Naslednji dan ni pri\xc5\xa1la v slu\xc5\xbebo, policija pa jo je razglasila kot pogre\xc5\xa1ano 4. julija. \xc4\x8cez nekaj dni so Nichollini prijatelji in njen o\xc4\x8de prejeli SMS-sporo\xc4\x8dilo poslano iz njenega telefona, kar je policija vzela kot znak da je Nicholl \xc5\xa1e vedno \xc5\xbeiva._NEWLINE_Ker se sporo\xc4\x8dila niso ujemala z njenim stilom pisanja, je policija posumila, da je resni\xc4\x8den avtor sporo\xc4\x8dil Hodgson, in je za pomo\xc4\x8d pri analizi transkriptov zaprosila forenzi\xc4\x8dnega lingvista Malcolma Coultharda. Analiza besedila je potrdila, da so se med poslanimi sporo\xc4\x8dili pojavile \xc5\xa1tevilne razlike (razlike med besedami, kletvice, osebni zaimki \xe2\x80\xa6)_NEWLINE_Celotna preiskava je trajala tri leta, 19. februarja 2008 pa je Hodgson po \xc5\xa1tirih tednih sojenja kon\xc4\x8dno priznal krivdo za Nichollin umor in bil obsojen na do\xc5\xbeivljenjsko zaporno kazen.'